Μετά τη θητεία του στον Δεύτερο Πόλεμο των Μπ(ό)ερς, ο συνταγματάρχης Τζων Πάσκοου Γκρένφελ (John Pascoe "J.P." Grenfell, 1866-1948), εγγονός του ομώνυμου ναυάρχου και αδελφός του Φράνσις Οκτάβιους Γκρένφελ, κατέφθασε στην περιοχή αφότου άκουσε φήμες για πολύτιμα κοιτάσματα χαλκού. Δύο άλλοι Αγγλοσάξονες τον πληροφόρησαν ότι υπήρχαν αποθέματα χαλκού νοτίως του ποταμού Λιμπόπο, όπου τα είχε ανακαλύψει η τοπική φυλή ιθαγενών.